CELEX: 62015TA0270
Language: sk
Date: 2016-11-29 00:00:00
Title: Vec T-270/15: Rozsudok Všeobecného súdu z 29. novembra 2016 – ANKO/REA („Arbitrážna doložka — Zmluva o podpore uzatvorená v rámci siedmeho rámcového programu v oblasti výskumu, technologického vývoja a demonštračných aktivít (2007 – 2013) — Projekt ESS — Súlad so zmluvnými ustanoveniami o pozastavení platieb žalobkyni a podmienkach pre zrušenie uvedeného pozastavenia platieb — Úroky z omeškania“)

23.1.2017   
            
            
               SK
            
            
               Úradný vestník Európskej únie
            
            
               C 22/24
            
         Rozsudok Všeobecného súdu z 29. novembra 2016 – ANKO/REA
   (Vec T-270/15) (1)
   
   ((„Arbitrážna doložka - Zmluva o podpore uzatvorená v rámci siedmeho rámcového programu v oblasti výskumu, technologického vývoja a demonštračných aktivít (2007 – 2013) - Projekt ESS - Súlad so zmluvnými ustanoveniami o pozastavení platieb žalobkyni a podmienkach pre zrušenie uvedeného pozastavenia platieb - Úroky z omeškania“))
   (2017/C 022/31)
   Jazyk konania: gréčtina
   
      Účastníci konania
   
   
      Žalobkyňa: ANKO AE Antiprosopeion, Emporiou kai Viomichanias (Atény, Grécko) (v zastúpení: V. Christianos, advokát)
   
      Žalovaná: Výkonná agentúra pre výskum (v zastúpení: S. Payan-Lagrou a V. Canetti, splnomocnení zástupcovia, pôvodne za právnej pomoci O. Lytra, neskôr A. Saratsi, advokáti)
   
      Predmet veci
   
   Návrh podľa článku 272 ZFEÚ smerujúci k určeniu, že pozastavenie platieb, o ktorom rozhodla REA, pokiaľ ide o sumu finančnej pomoci, ktorú dlhuje žalobkyni z dôvodu vykonávania zmluvy o podpore č. 217951 na financovanie projektu nazvaného „Emergency support system“, uzavretej v rámci siedmeho rámcového programu Európskeho spoločenstva v oblasti výskumu, technologického vývoja a demonštračných aktivít (2007 – 2013), je porušením jej zmluvných povinností a že v dôsledku toho jej uvedená suma musí byť vyplatená spolu s úrokmi z omeškania od priznania podpory
   
      Výrok rozsudku
   
   
               1.
            
            
               Výkonná agentúra pre výskum (REA) pozastavila platby vo vzťahu k ANKO AE Antiprosopeion, Emporiou kai Viomichanias v rozpore s bodom II.5 ods. 3 písm. d) Všeobecných podmienok pripojených k zmluve o podpore č. 217951 na financovanie projektu nazvaného „Emergency support system“, uzavretej v rámci siedmeho rámcového programu v oblasti výskumu, technologického vývoja a demonštračných aktivít (2007 – 2013).
            
         
               2.
            
            
               REA je povinná zaplatiť ANKO AE Antiprosopeion, Emporiou kai Viomichanias sumu zodpovedajúcu čiastkovým platbám, ktoré nemali byť pozastavené, týkajúcim sa účasti ANKO AE na projekte nazvanom „Emergency support system“ v rozsahu limitov zostatku finančnej pomoci disponibilnej k momentu jej pozastavenia, zvýšeného o úroky z omeškania, počítané pre každé príslušné obdobie od uplynutia lehoty na zaplatenie v dĺžke 105 dní od prijatia príslušných správ, v sadzbe platnej v prvý deň mesiaca omeškania so zaplatením, tak ako je uverejnená v Úradnom vestníku Európskej únie, sérii C, zvýšenej o tri a pol percentuálneho bodu.
            
         
               3.
            
            
               REA je povinná nahradiť trovy konania.
            
         
      (1)  Ú. v. EÚ C 279, 24.8.2015.